ཚེ་འདས་མ་ཨ་མ་ལྡོམ་པོ་སྐྱིད་ལགས་ཀྱི་ཞེ་དགུའི་མཆོད་འབུལ་སྨོན་ལམ་སྐབས་སྲིད་སྐྱོང་མཆོག་གིས་གལ་སྲིད་རྒྱ་ནག་གཞུང་གིས་བོད་དོན་ཞི་བའི་འཐབ་རྩོད་པ་གླིང་ཚ་ཚེ་བརྟན་རྡོ་རྗེ་ལགས་འཛིན་བཟུང་བྱས་ཡོད་ན་མྱུར་ཏུ་ཀློད་གྲོལ་གཏོང་དགོས་པའི་འབོད་སྐུལ་གནང་སོང་།དེ་རིང་སྔ་དྲོའི་ཆུ་ཚོད་༩།༠༠སྟེང་བཞུགས་སྒར་དྷ་རམ་ས་ལའི་ཐེག་ཆེན་ཆོས་གླིང་གཙུག་ལག་ཁང་དུ།བོད་ལྗོངས་མདོ་སྨད་ཆོལ་ཁའི་གོ་སྒྲིག་འོགབོད་དོན་ཞི་བའི་འཐབ་རྩོད་པ་གླིང་ཚ་ཚེ་བརྟན་རྡོ་རྗེ་ལགས་ཀྱི་ཨ་མ་ལྡོམ་པོ་སྐྱིད་ལགས་འདས་ནས་ཞག་ཞེ་དགུ་འཁོར་བའི་མཆོད་འབུལ་སྨོན་ལམ་ཞིག་ཚོགས་སོང་བ་དང་།མཆོད་འབུལ་སྨོན་ལམ་སྐབས་སེ་ར་བྱེས་བྲག་རི་རིན་པོ་ཆེ་མཆོག་དང་ཀིརྟི་བྱེས་པ་གྲྭ་ཚང་གི་མཁན་རིན་པོ་ཆེ་མཆོགརྣམ་རྒྱལ་གྲྭ་ཚང་གི་བླ་གྲྭ་བཅས་སྐྱབས་གནས་དགེ་འདུན་པའི་སྡེ་དང་།བོད་མིའི་སྒྲིག་འཛུགས་ཀྱི་སྲིད་སྐྱོང་བློ་བཟང་སེང་གེ་མཆོག་དང་བོད་མི་མང་སྤྱི་འཐུས་ཚོགས་གཙོ་མཁན་པོ་བསོད་ནམས་བསྟན་འཕེལ་མཆོག་རྣམ་གཉིས་ཀྱི་དབུས་བོད་མི་མང་སྤྱི་འཐུས་ཁག་ཅིག་དང་།དེ་བཞིན་དྷ་སའི་ས་གནས་མགོ་འཛིན་དང་གཞུང་འབྲེལ་མ་ཡིན་པའི་ཚོགས་སྐྱིད་ཁག་གི་སྐུ་ཚབ།དེ་བཞིན་དྷ་ས་ཁུལ་གྱི་སེར་སྐྱ་མི་མང་བཅས་མི་གྲངས་༥༠༠ཡས་མས་འཛོམས་འདུག